Pa seller ouzh ar  sifroù e vezer touellet. Muioch a boentoù a zo aet gant ar Roazhoniz eget warlene : 59 e-keñver 55. Koulskoude e chomo blaz ar re nebeut ganto paz int erru da 7vet nemetken (4e bloaz zo). Dreist-holl ne vo ket tu dezho da dañva da grogadoù kib Europa en-dro. Dipitus-kenañ pa ouezer eo darbet dezho bezañ bet perzhiekaet evit Kevre ar Gampioned ma vefe echu ar championad 2 sizhunvezh abretoch pe kib UEFA…10 munutenn a-raok dibenn ar champonad ! Blev erfin. Penn-kentañ o championad zo kaoz : 4 chrogad  kollet diwar 5 ha 17 pal bet tapet, re a boentoù aet diganto…Ne vo ket a-walch o 8 krogad gounezet da heul e dibenn ar bloabezh Eus tu kreisteiz Breizh eo bet startoch an traoù evit ar suportourien choazh. Goude ur spontus a vloavezh 2004-2005 eo aet 3 foentig ouzhpenn gant ar Ganaried er bloaz-mañ. Adlamm ebet enta met didrabasoch an traoù ganto memes tra. Neo ket bet warno liv an diskenn evel warlene met pebezh randon : un nebeud dezvezhioù hepken gant an 10 re gentañ, ar peurrest eus ar bloavezh etre ar  16 ha ar 14vet plas (o renkadur e dibenn ar bloavezh). Ar prezidant Rudi Roussillon en deus graet e seizh gwellañ evit hejañ e choarierien met imor a vanke dezho. Evit an eil bloavezh da heul emañ ar Roazhinz a-raok an Naonediz.